4 Non Blondes

**4 Non Blondes** var et amerikansk alternativt rockband som startet i 1989. Bandet er mest kjent for låten «What's Up». Deres eneste album, *Bigger, Better, Faster, More!* lå 59 uker på Billboard Hot 200 og solgte 1,5 millioner kopier mellom 1992 og 1994.

Gruppen besto opprinnelig av bassist Christa Hillhouse, gitarist Shaunna Hall, trommeslager Wanda Day og vokalist Linda Perry. Rett før deres første musikkalbum ble utgitt, ble Shauna Hall byttet ut med Roger Rocha mens Dawn Richardson erstattet Wanda Day på trommer. Albumet *Bigger, Better, Faster, More!* ble gitt ut i 1992 og ble bandets eneste album. Det inneholdt låten «What's Up» som toppet salgslistene i flere land.

I 1994 forlot vokalist Linda Perry bandet for å starte en solokarriere. Kort tid etter ble resten av bandet oppløst mens de spilte inn sitt andre album. Linda Perry uttalte at hun var misfornøyd med bandets første album, *Bigger, Better, Faster, More!*. Perry var åpent lesbisk, men bandmedlemmene Hillhouse og Richardson var ikke så komfortable med å være åpne om sin seksualitet tidlig på 1990-tallet.

Perry startet en solokarriere i1995. Hun ga ut soloinnspillinger og produserte og skrev sanger på album av Christina Aguilera, Alicia Keys, Pink, Gwen Stefani, Courtney Love og Kelly Osbourne.

Shaunna Hall har spilt inn, produsert, komponert for og opptrådt med forskjellige artister, inkludert vokalist Storm Large (1999–2001), gitarist Eric McFadden (1995–2001) og funkpioner George Clinton & Parliament Funkadelic og ga ut «Electrofunkadelica: e3+FUNKnth = music for the body, mind & soul«», et selvprodusert prosjekt i 2006 på Make Music, Not War! Records.

Etter å ha sluttet i 4 Non Blondes i 1991, fortsatte Wanda Day som trommeslager først sammen med Malibu Barbi, og så med Bad Dog Play Dead. Sent i 1992, ødela hun bena og brakk ryggen i en ulykke, noe som gjorde tromming veldig smertefullt. Hun flyttet fra San Francisco i 1995, var en tid i Arizona og flyttet til slutt tilbake til Salt Lake City. Wanda Day døde 10. juli 1997 og er begravet i Tropic, Utah.

Perry forlot bandet i 1994, og de gjenværende medlemmene oppløste bandet ikke lenge etter.

11 mai 2014, ble bandet gjenforent for å opptre på en konsert kalt "An Evening For Women: Celebrating Arts, Music and Equality" som ble holdt ved Beverly Hilton i Los Angeles. Linda Perry organiserer en årlig forestilling ved "the L.A. Gay & Lesbian Center" for å få inn penger til senteret. ifølge Perry: går mesteparten av pengene til "the youth center program", som hovedsakelig dreier seg om ungdommer som blir kastet ut på gaten av sine foreldre fordi de er homoseksuelle." De seks sangene på listen var: "Train", "Spaceman", "The Ladder", "Mighty Lady", "Superfly" og "What's Up?," og arrangementet ble organisert av the Los Angeles LGBT Center.

## Medlemmer
* Wanda Day – trommer (1989–1991; død 1997)
* Shaunna Hall – sologitar (1989–1992)
* Christa Hillhouse – bassgitar, bakgrunnsang (1989–1994, 2014)
* Linda Perry – lead vocals, rhythm guitar (1989–1994, 2014)
* Dawn Richardson – trommer (1991–1994, 2014)
* Roger Rocha – sologitar (1992–1994, 2014)
* Louis Metoyer – sologitar (1992)

## Diskografi
### Album
**Studioalbum**
* *Bigger, Better, Faster, More!* (1992)

**Livealbum**
* *Hello Mr. President (Live in Italy 1993)* (1994)

### Singler
* «Dear Mr. President» (1992)
* «What's Up» (1993) #1 Tyskland, #1 Holland, #2 Australia, #2 Israel, #2 Storbritannia, #1 Norge
* «Spaceman» (1993)
* «Mary's House» (1993)
* «Drifting» (1993)
* «I'm the One» (1994)
* «Superfly» (1994)
* «Misty Mountain Hop» (1995)

## Kilder
* Artistside

## Eksterne lenker
* 
*